پەدەکە کە جە ڕاو هامکارییەکاشۊ پەی دەوڵەتوو تورکی ئەرەگیری، دلۍ ڕای گردینەو کورڎسانینە ڕووبەڕوو ناڕەزایەتی و ڕەخنەی بییەنۊ، چامساقییەکاش پەی دەوڵەتوو تورکی حیچ سنوورێوەش نییا.
ماوەی ویەرڎەنە دیمەنوو چەمپەنەکەوتەی یۊ جە ئەنداماو کۊمیتەی ناوەندیی پەدەکەی بە نامۍ "عەلی عەونی"ی وەڵا کریاوە، کە ڕاستەوخۊ داواش جە دەوڵەتوو تورکی ئەرەگیری کەرڎە، بۍ دلۍ خاکوو پانیشتوو کورڎسانی و هجووم کەرۊ.
چا گێرتەنە، کە میدیا خەبەری وەڵا کەرڎەنۊ، عەلی عەونی، یۊ جە سەرکرڎەکاو پەدەکەی چەمپەنەکەوتەێوەنە چەنی کەناڵێوە نزیکوو حزبەکەیش بەئاشکرا داوا جە ئەرەگیرا کەرۊ، بەیا دلۍ خاکوو پانیشتوو کورڎسانی و کۊکوشی کەرا.
عەلی عەونی ھەرپاسە داوا وەنەو دەوڵەتوو تورکی کەرۊ، چێروو نامۍ هجوومکەرڎەی سەروو کادراو پەکەکەیۊ، بە فڕۊکەی بێفڕۊکەوان، جە ڕاو زەمینی و چندین شێوازۍ تەرێوە، هجووم کەرۊ سەروو هەزاران گەشتیارا مەنتێقەو ئەحمەداواینە.
سەرکرڎەکەو پەدەکەی مەنتێقەکاو ڕانیە، دەربەندیخان، قەڵادزۍ و برادۊستی پێسە ئامانجی بە دەوڵەتوو تورکی ئەرەگیری نیشانە مدۊ و داواشا وەنە کەرۊ، هجووم کەرا سەروو ئا مەنتێقا.
